I Used to Think I Could Fly

I Used to Think I Could Fly (בעברית: "פעם חשבתי שאני יכולה לעוף") הוא אלבום בכורה של הזמרת הקנדית טייט מקריי. האלבום יצא לאור ב-27 במאי 2022, על ידי חברות התקליטים RCA רקורדס ומיניסטרי אוף סאונד. האלבום כולל את הסינגלים: "Feel Like Shit", "She's All I Wanna Be" ו-"Chaotic".

מקריי צפויה לצאת לסיבוב הופעות על מנת לקדם את אלבום ביוני 2022.

 רקע והכרזה 
מקריי אמרה ל-NME ב-2021 שהיא הושפעה מאמנים ואלבומים כמו פרנק אושן ו-Blonde (2016), בילי אייליש ו- (2019) ו-After Hours (2020) של דה ויקנד ואף ערכה השוואה ביניהם. היא הסבירה לפיפל בפברואר 2022 שכאשר היא חשה "רגשות עכורים ומכוערים" היא רושמת אותם והופכת אותם לשירים. מקריי הודיעה שהיא סיימה את רשימת הרצועות לאלבום ונתנה אותו לחברת התקליטים שלה ב-8 במרץ 2022.

תהליך הכתיבה לאלבום החל ביולי 2021 לאחר שעברה ללוס אנג'לס, והאלבום יצא כעבור עשרה חודשים. מקריי סיפרה כתיבת אלבום הבכורה הייתה תהליך מלחיץ, במהלכו כתבה עשרות שירים והתקשתה להחליט אילו ייכללו בו. היא ציינה שההחלטות האומנותיות באלבום היו בשליטתה המלאה, וסירבה ללחצים להקליט שירים של מפיקים אחרים כדי לשמור על אותנטיות יצירתה. מקריי תיארה את האלבום כיצירה של "התבגרות", המשקפת את המעבר מגיל הנעורים לבגרות, חוויות ראשונות של מגורים עצמאיים, מערכות יחסים והתמודדות עם חוסר ביטחון. היא תיארה את כתיבת השירים כצורת טיפול עצמי, והצהירה שכל שיר נכתב כאילו לא יראה אור, תוך שמירה על אותנטיות מלאה. לדבריה, היא חשה מתח רב לקראת הוצאת האלבום, במיוחד משום שהחומרים בו אישיים וחשופים, וברגע שהם יוצאים לעולם הם הופכים לרכוש המאזינים.

ב-1 באפריל 2022 מקריי הודיעה כי האלבום ייצא ב-27 במאי 2022. מקריי חשפה בטיקטוק כי דחתה את מועד היציאה בשבוע כדי שתוכל להקדיש זמן להאזנה לאלבום Harry's House של הארי סטיילס, שיצא ב-20 במאי 2022. עטיפת האלבום מציגה את מקריי עומדת על כנף מטוס בוער מעל פרוור פסטורלי, סמל להתמודדות עם פחדים וחוסר ביטחון בחיים ובאהבה. את ההשראה לעטיפה קיבלה מהסרט "תפוס אותי אם תוכל" בכיכובו של לאונרדו דיקפריו. לפני צאת האלבום, חשפה גרסה עם עטיפה חלופית בלעדית לקהל הבריטי, שנמכרה ב-HMV, ובה היא מצולמת בכיסא טייס עם כובע קפטן ועניבה לבנה. שם האלבום נובע מהמשיכה שלה לנושא של "לעוף", המסמל עבורה את חופש הילדות שאובד עם הזמן בגלל חוויות חיים והשפעות שליליות כמו רשתות חברתיות.

לאחר שהאלבום במקור היה אמור לכלול 12 רצועות, מקריי אישרה את הכללת הרצועה "" כאשר רשימת הרצועות הסופית הוכרזה ב-11 באפריל 2022.

 הרכב 

האלבום כולל 13 רצועות, שלכל אחת מהן יש קליפ ויזואלי נלווה. בין שותפיה לכתיבה ולהפקה נמנים גרג קורסטין, פיניאס, בלייק סלטקין, עומר פדי, אלכסנדר 23, צ'ארלי פות', לואי בל, צ'ארלי הנדסום וג'ספר האריס. מקריי משלבת באלבום השפעות של R&B ופופ-פאנק משנות האלפיים עם ישירות לירית המאפיינת אמני דור ה-Z כדוגמת בילי אייליש ואוליביה רודריגו. האלבום כלל מעבר משירי "נערה עצובה" לשירים בעלי אופי עוקצני ובטוח יותר מבחינת מקריי.

מקריי ציינה כי מבנה האלבום הושפע מאלבומים כמו Blonde של פרנק אושן, When We All Fall Asleep, Where Do We Go של אייליש ו-After Hours של דה ויקנד. לדבריה, ההשראה מ-Blonde נובעת מהגיוון המוזיקלי שבו, שמעודד אותה לאתגר את עצמה ביצירה.

 שירים 
השיר הפותח "Don't Come Back" משלב את קולה מקריי עם מלודיות מותאמות לרדיו ודוגם את השיר "Ride Wit Me" של נלי משנת 2001. השיר "", הוא בעל השפעות רוק, עוסק בזוגיות בה מקריי לא קיבלה יחס טוב, ומשלב טקסטים בהם היא מטיחה באהוב לשעבר שאלות נוקבות על פרידה והחזרת הכאב שגרם לה. מקריי שילבה בשיר גישה ישירה ובוטה כלפי אנשים שפגעו בה. השיר נכתב בשיתוף פעולה ספונטני עם אלכסנדר 23 וצ'ארלי פות', והושלם על ידי בלייק סלטקין; הגשר נכתב תוך זריקת רעיונות מהירה ליצירת קטע פאנקי ואנרגטי. מקריי ציינה את השיר הזה כאחד מהשירים שבלטו עבורה באלבום. מקריי סיפרה כי השיר הקשה ביותר לביצוע חי הוא "Chaotic" משום שהוא אישי, משמעותי במיוחד ומרגש עבורה.

השיר הקשה ביותר לכתיבה עבור מקריי היה "Hate Myself", שנכתב והוקלט בלילה של פרידה זוגית ומביע תחושת אשמה עמוקה; היא הקליטה אותו בזמן בכי, מה שנשמע בביצוע. השיר "She's All I Wanna Be" הוא בסגנון פופ-אלטרנטיבי ונכתב עם קורסטין, והחל כבלדה על קנאה ואי-ביטחון עצמי לפני שהפך לשיר פופ-פאנק קצבי. מקריי גם ציינה שהשיר נכתב מראש עבור ביצועים חיים. השיר "Boy X" נכתב בהשראת תיאור התנהגותה של מקריי במערכות יחסים. היא ציינה את השיר כאחד מהשירים המשמעותיים עבורה באלבום.

השיר "Feel Like Shit" מתאפיין בפתיחות רגשית, המלווה בכלי הקשה וקלידים. היא שיתפה פעולה עם פיניאס, אחיה של בילי אייליש, בשיר "I Still Say Goodnight" שחותם את האלבום, המתואר כסצנת סיום של סרט. הוא עוסק באינטואיציה נשית ובתחושת הידיעה שמישהו משקר למרות הכחשתו.

 קידום 
השקת האלבום כללה הופעה אקוסטית במטוס פרטי מעל ניו יורק, וב-2022 הופיעה בפסטיבלים גדולים כמו לולהפלוזה, אוסטין סיטי לימיטס ופיירפלי.

ביוני 2022 החלה סיבוב הופעות בבריטניה, וכללה הופעות במנצ'סטר, בירמינגהם, לונדון וגלאזגו. הייתה אמורה להצטרף לשון מנדס בסיבוב ההופעות שלו אך זה בוטל. בסתיו 2023 היא יצאה לסיבוב ההופעות הצפון־אמריקאי "Are We Flying", שכלל 20 הופעות. הסיבוב נפתח ב-5 בספטמבר בשיקגו והסתיים ב-13 באוקטובר בסיאטל. רשימת הערים בסיבוב כללה בין היתר את דטרויט, טורונטו, בוסטון, ניו יורק, אטלנטה, דאלאס, דנוור, לוס אנג'לס ופורטלנד. הזמר והראפר Charlieonnafriday הצטרף כספיישל אורח לכל מועדי הסיבוב.

 סינגלים 
ב-11 בנובמבר 2021 מקריי הוציאה את הסינגל "Feel Like Shit", הראשון מתוך האלבום, לצד וידאו קליפ עמוס בכוריאוגרפיה. הווידאו, בבימויו של סאם סולם, מציג את מקריי לצד השחקן והרקדן מייסון קאטלר, כשהם מגלמים מלצרים במסעדה ורוקדים ריקוד עכשווי. הצילום נעשה בשוט אחד רציף, כשהכוריאוגרפיה משקפת את המסר של השיר – פרידה מאדם אהוב לפני שמוכנים לכך. הקליפ מגיע לשיא כאשר קאטלר מתחיל לשבור צלחות והשניים רוקדים מעל השברים. מקריי ציינה כי זו הפעם הראשונה שבה היא רוקדת באופן מלא באחד מהקליפים שלה, מה שאיפשר לה לספר את סיפור השיר באמצעות התנועה.

בפברואר 2022 הוציאה את הסינגל "She's All I Wanna Be". חודש לאחר מכן הוציאה את הסינגל השלישי מתוך האלבום, "Chaotic", שיצא לאחר קמפיין טיזרים בטיקטוק.

ב-13 במאי 2022 מקריי הוציאה את הסינגל "" מתוך האלבום. הקליפ לשיר ייצא בשבוע שלאחר פרסומו. הקליפ מציג את מקריי כוולֵי חניה שמדמיינת לקחת רכב לנסיעת נקמה.

ב-9 ביוני 2022 היא השיקה בטיקטוק בלבד את הקליפ לשיר "Don't Come Back". הקליפ מציג הופעה ריקודית מרשימה ומראה מגוון סגנונות לבוש צבעוניים של מקריי. זהו הקליפ הראשון שמושק בבכורה עולמית בלעדית בטיקטוק, והוא היה זמין לצפייה רק בארצות הברית ובקנדה.

 ביקורות 

האלבום זכה לביקורות מגוונות.

במגזין אינדפנדנט העניקה רואיזין אוקונור לאלבום ארבעה כוכבים מתוך חמישה, וציינה כי הוא מציג את מציאות ההתבגרות על קשייה וחששותיה. בין השירים הבולטים הזכירה את "" בעל הגוון הגראנג'י, את "She's All I Wanna Be" הפופ-פאנקי, וכן את הבלדות "Go Away" ו-"Feel Like Shit". אוקונור כתבה כי למרות קול השירה השביר, האלבום משדר שליטה ובשלות אמנותית. גם באתר When The Horn Blows תואר האלבום כפסיפס רגשי המשלב שירי פופ אנרגטיים עם בלדות כואבות, וכולל שילוב בין אנרגיית נעורים לעומק אישי. המבקרת ציינה את היכולת של מקריי לנווט בין שירים קצביים בהשראת פופ-רוק נוסח אוליביה רודריגו ואבריל לאבין לבין שירים איטיים ומופנמים, והגדירה את שיר הסיום כנקודת סגירה אינטימית ומלנכולית. באתר פיצ'פורק, שדירג את האלבום בציון 6.8, תוארה מקריי כבעלת קול חזק ונוכחות בימתית, עם שירים הנעים בין בלדות פסנתר אינטימיות לפופ-פאנק ולמלכודות טראפ מלנכוליות. המבקר שיבח שירים כמו "Hate Myself" ו-"Feel Like Shit" על עוצמתם הרגשית, ואת "Don't Come Back" ו-"" על הכעס והנוקבות שהם מבטאים.

לעומת זאת, בביקורתה ברולינג סטון, ציינה אילנה קפלן כי האלבום אינו אחיד ומשלב בין הצלחות ורגעים חלשים יותר. היא שיבחה את מקריי על יכולתה ליצור שירים כנים ובעלי השפעה רגשית, במיוחד בסגנונות המזכירים את היילי ויליאמס ולאבין, אך ציינה חוסר קוהרנטיות בשל הפניות סגנוניות רבות. חלק מהבלדות, בהן "I Still Say Goodnight", "Hate Myself" ו-"Boy X", תוארו כפחות זכורות. גם בעיתון הטלגרף נרשמה ביקורת מסויגת, בה נטען כי על אף המלודיות הקליטות והפוטנציאל המסחרי, האלבום מרגיש לעיתים מהוסס וחסר עוקץ, כאשר השפעתן של בילי אייליש ורודריגו בולטת בו. המבקרת ציינה כי הוא מצליח לייצר פופ עשוי היטב המהדהד במיוחד בקרב קהל צעיר, אך אינו פורץ דרך. בפיצ'פורק, לצד המחמאות, הובעה ביקורת על רגעים פחות אותנטיים, במיוחד בשירים "Boy X" ו-"I Still Say Goodnight".

 רשימת רצועות 

הערות
 כל שמות הרצועות מעוצבות באותיות קטנות.
 בחלק מהגרסאות של האלבום, "" אינו נכלל ברשימת הרצועות.
 "Don't Come Back" מכיל דגימות מהשיר "Ride wit Me" (2001) בביצוע נלי.

 מיקומי שיא 

 נתוני מכירות 

 היסטוריית יציאות לאור 
+ תאריכי יציאות לאור ופורמטים עבור I Used to Think I Could Flyאזורתאריךפורמטחברת תקליטיםמקורעולם27 במאי 2022הורדה דיגיטלית • הזרמת מוזיקה • תקליטור • קלטת שמע • מארז תקליטוריםRCARelease formats for I Used to Think I Could Fly on April 27, 2022:





קישורים חיצוניים

הערות שוליים

קטגוריה:אלבומי בכורה מ-2022
קטגוריה:אלבומי טייט מקריי
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי פיניאס או'קונל
קטגוריה:אלבומי פלטינה בקנדה
קטגוריה:אלבומי כסף בממלכה המאוחדת
קטגוריה:אלבומי חברת RCA רקורדס